Ettepanek: NÕUKOGU OTSUS, mis käsitleb ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud kaubanduse ja säästva arengu komitees võetavat Euroopa Liidu seisukohta seoses kodanikuühiskonna foorumi korraldamise ja ekspertkomisjoni moodustamisega, et uurida kaubanduse ja säästva arengu komitee pädevusalasse kuuluvaid küsimusi /* COM/2012/0205 final - 2012/0100 (NLE) */





SELETUSKIRI Ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubandusleping (edaspidi „leping”) allkirjastati 6. oktoobril 2010 ja seda kohaldatakse ajutiselt alates 1. juulist 2011. Lepingu artikli 13.13 lõikes 1 on sätestatud, et lepinguosalised lepivad kaubanduse ja säästva arengu komitee otsusega kokku kodanikuühiskonna foorumi korraldamises hiljemalt ühe aasta jooksul pärast vabakaubanduslepingu jõustumist. Artikliga 13.15 nähakse ette nimekirja koostamine isikutest, keda võidakse kutsuda ekspertkomisjoni, et uurida kõiki kaubanduse ja säästva arengu peatüki alusel tõstatatud küsimusi, mida ei ole konsultatsioonide käigus rahuldavalt lahendatud. Lisatud ettepanek kujutab endast ettepanekut õigusakti kohta, millega kiidetakse heaks seisukoht, mille Euroopa Liit võtab kaubanduse ja säästva arengu komitees eespool nimetatud küsimuste kohta. 2012/0100 (NLE) Ettepanek: NÕUKOGU OTSUS, mis käsitleb ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud kaubanduse ja säästva arengu komitees võetavat Euroopa Liidu seisukohta seoses kodanikuühiskonna foorumi korraldamise ja ekspertkomisjoni moodustamisega, et uurida kaubanduse ja säästva arengu komitee pädevusalasse kuuluvaid küsimusi EUROOPA LIIDU NÕUKOGU, võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9, võttes arvesse komisjoni ettepanekut,[1] ning arvestades järgmist: (1) Nõukogu andis 23. aprillil 2007 komisjonile loa pidada Euroopa Liidu ja selle liikmesriikide nimel Korea Vabariigiga läbirääkimisi vabakaubanduslepingu üle. (2) Euroopa Liidu ja selle liikmesriikide ning Korea Vabariigi vaheline vabakaubandusleping (edaspidi „leping”) allkirjastati 6. oktoobril 2010. (3) Lepingu artikli 15.10 lõike 5 kohaselt on seda lepingut ajutiselt kohaldatud alates 1. juulist 2011, pidades silmas võimalust sõlmida see hilisemal kuupäeval. (4) Lepingu artikli 13.13 lõikes 1 on sätestatud, et lepinguosalised lepivad kaubanduse ja säästva arengu komitee otsusega kokku kodanikuühiskonna foorumi korraldamises hiljemalt ühe aasta jooksul pärast käesoleva lepingu jõustumist. (5) Artikli 13.15 lõikega 3 on ette nähtud nimekirja koostamine isikutest, keda võidakse kutsuda osalema ekspertkomisjoni töös, et uurida kõiki kaubanduse ja säästva arengu peatüki alusel tõstatatud küsimusi, mida ei ole konsultatsioonide käigus rahuldavalt lahendatud. (6) Euroopa Liit peaks kindlaks määrama seisukoha, mis võetakse kodanikuühiskonna foorumi korraldamise ja nimekirja koostamise kohta isikutest, keda võidakse kutsuda osalema ekspertkomisjoni töös, ON VASTU VÕTNUD KÄESOLEVA OTSUSE: Artikkel 1 Ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud kaubanduse ja säästva arengu komitees võetav Euroopa Liidu seisukoht seoses i) lepingu artikli 13.13 lõikega 1 ette nähtud kodanikuühiskonna foorumi korraldamise ja ii) vastavalt lepingu artikli 13.15 lõikele 3 nimekirja koostamisega kvalifitseeritud isikutest, kes osalevad ekspertkomisjoni töös, põhineb käesolevale otsusele lisatud kaubanduse ja säästva arengu komitee otsuste eelnõudel. Artikkel 2 Käesolev otsus jõustub selle vastuvõtmise päeval. Kui Euroopa Liidu ja Korea kaubanduse ja säästva arengu komitee otsused on vastu võetud, avaldatakse need Euroopa Liidu Teatajas. Brüssel, Nõukogu nimel eesistuja I LISA ELi-KOREA KAUBANDUSE JA SÄÄSTVA ARENGU KOMITEE OTSUSe nr […] eelnõu [kuupäev], ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu artikliga 13.13 ettenähtud kodanikuühiskonna foorumi korralduseeskirjade vastuvõtmise kohta KAUBANDUSE JA SÄÄSTVA ARENGU KOMITEE, võttes arvesse ühelt poolt Euroopa Liidu ja selle liikmesriikide ning teiselt poolt Korea Vabariigi vahel 6. oktoobril 2010 Brüsselis allkirjastatud vabakaubanduslepingut (edaspidi „leping”), eriti selle artiklit 13.13, ning arvestades järgmist: (1) Lepingu artiklis 13.13 on sätestatud, et kummagi lepinguosalise riikliku nõuanderühma liikmed kohtuvad kodanikuühiskonna foorumil. (2) Kodanikuühiskonna foorumi koosseisu puhul peab olema tagatud riikliku nõuanderühma liikmete võrdne esindatus. (3) Lepinguosalised lepivad kaubanduse ja säästva arengu komitee otsusega kokku kodanikuühiskonna foorumi korraldamises hiljemalt ühe aasta jooksul pärast käesoleva lepingu jõustumist, ON VASTU VÕTNUD KÄESOLEVA OTSUSE: Artikkel 1 Kehtestatakse käesoleva otsuse lisas esitatud kodanikuühiskonna foorumi korralduseeskirjad. Artikkel 2 Käesolev otsus jõustub selle vastuvõtmise päeval. Koostatud …(koht) (kuupäev) … Kaubanduse ja säästva arengu komitee nimel Korea Vabariiki esindav kaubanduse ja säästva arengu komitee kaasesimees X || Euroopa Liitu esindav kaubanduse ja säästva arengu komitee kaasesimees X Lisa KODANIKUÜHISKONNA FOORUMI KORRALDUSEESKIRJAD Artikkel 1 Kodanikuühiskonna foorum moodustatakse nõuanderühmade endi poolt määratud ELi riikliku nõuanderühma 12 liikmest ja Korea riikliku nõuanderühma 12 liikmest. Liikmeid võivad saata ekspertnõustajad. Kummagi lepinguosalise kodanikuühiskonna foorumi esindajate hulka peab kuuluma vähemalt kolm ettevõtlusorganisatsiooni esindajat, kolm ametiühingute esindajat ja kolm valitsusväliste organisatsioonide esindajat. Artikkel 2 Kodanikuühiskonna foorumil on ELi esindav ja Koread esindav kaasesimees. ELi riiklik nõuanderühm ja Korea riiklik nõuanderühm määravad kaasesimehed oma kodanikuühiskonna foorumil osalevate esindajate hulgast. Kaasesimehed koostavad kodanikuühiskonna foorumi koosolekute päevakorra vastavalt oma riiklike nõuanderühmade esitatud taotlustele. Lisaks kuuluvad päevakorra alla järgmised tavapärased teemad: a) Lepinguosaliste poolt esitatav teave kaubanduse ja jätkusuutliku arengu peatüki rakendamise kohta; b) Aruanded artikli 13.14 alusel peetud konsultatsioonide ja artikli 13.15 alusel tehtud eksperdikomisjoni töö kohta. Artikkel 3 Kodanikuühiskonna foorum toimub vähemalt üks kord aastas ja seda korraldatakse vaheldumisi Brüsselis ja Soulis, juhul kui lepinguosalised ei otsusta teisiti. Erakorraline koosolek võidakse kokku kutsuda ühe riikliku nõuanderühma taotlusel. II LISA ELi-KOREA KAUBANDUSE JA SÄÄSTVA ARENGU KOMITEE OTSUSe nr […] eelnõu [kuupäev], ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu artiklis 13.15 osutatud eksperdikomisjoni moodustamise kohta KAUBANDUSE JA SÄÄSTVA ARENGU KOMITEE, võttes arvesse ühelt poolt Euroopa Liidu ja selle liikmesriikide ning teiselt poolt Korea Vabariigi vahel 6. oktoobril 2010 Brüsselis allkirjastatud vabakaubanduslepingut (edaspidi „lepinguosalised” ja „leping”), eriti selle artiklit 13.15, ning arvestades järgmist: (1) Lepinguosaline võib nõuda eksperdikomisjoni kokkukutsumist, et uurida küsimust, mida ei ole valitsuste konsultatsioonide käigus rahuldavalt lahendatud. (2) Eksperdikomisjoni soovituste rakendamist kontrollib kaubanduse ja säästva arengu komitee. (3) Lepinguosalised on koostanud nimekirja 18 eksperdist, nagu on täpsustatud lisas 2, ON VASTU VÕTNUD KÄESOLEVA OTSUSE: Artikkel 1 Nimekiri ekspertidest, kes võivad osaleda eksperdikomisjoni töös lepingu artikli 13.15 tähenduses, on esitatud selle otsuse lisas ja on käesolevaga vastu võetud. Artikkel 2 Käesolev otsus jõustub selle vastuvõtmise kuupäevast ja sellest teavitatakse Korea-ELi kaubanduskomiteed. Koostatud …(koht) (kuupäev) … Kaubanduse ja säästva arengu komitee nimel Korea Vabariiki esindav kaubanduse ja säästva arengu komitee kaasesimees X || Euroopa Liitu esindav kaubanduse ja säästva arengu komitee kaasesimees X Lisa Ekspertide nimekiri Korea soovitatud eksperdid Kee-whahn CHAH Young Gil CHO Weon Jung KIM Suh-Yong CHUNG Taek-Whan HAN Won-Mog CHOI ELi soovitatud eksperdid Eddy LAURIJSSEN Jorge CARDONA Karin LUKAS Hélène RUIZ FABRI Laurence BOISSON DE CHAZOURNES Geert VAN CALSTER Esimehed Thomas P. PINANSKY Nguyen Van TAI Le HA THANH Jill MURRAY Ricardo MELÉNDEZ-ORTIZ Nathalie BERNASCONI-OSTERWALDER FINANTSSELGITUS ETTEPANEKUTE KOHTA, MIS MÕJUTAVAD EELARVET 1. ETTEPANEKU NIMETUS: Nõukogu otsus, mis käsitleb ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu raames loodud kaubanduse ja säästva arengu komitees võetavat Euroopa Liidu seisukohta seoses kodanikuühiskonna foorumi korraldamise ja ekspertkomisjoni moodustamisega, et uurida kaubanduse ja säästva arengu komitee pädevusalasse kuuluvaid küsimusi. 2. EELARVEREAD: Peatükk ja artikkel: Komisjoni haldusvahendid suulise tõlke ja ruumidega seotud kulude katmiseks. Kõnealuseks aastaks eelarves ettenähtud summa: Ettenägematute vajaduste korral võivad vahendid pärineda järgmistelt eelarveridadelt: 20.02.01 – Väliskaubandussuhted, sealhulgas juurdepääs kolmandate riikide turgudele 20.01.02.11.00.02.40 – Koosolekud, kus osalevad ainult komisjoni töötajad 3. FINANTSMÕJU ¨ Ettepanekul puudub finantsmõju ¨ Ettepanekul puudub finantsmõju kuludele, kuid sellel on finantsmõju tuludele. Mõju on järgmine: (miljonites eurodes ühe kümnendkoha täpsusega) || || Eelarverida || Tulud[2] || 12-kuuline periood, alates pp/kk/aaaa || [Aasta n] Artikkel ... || Mõju omavahenditele || || Olukord pärast meetme rakendamist || [n+1] || [n+2] || [n+3] || [n+4] || [n+5] Artikkel ... || || || || || Artikkel ... || || || || || 4. PETTUSEVASTASED MEETMED [1] ELT C […], […], lk […]. [2] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.